Sointu Kouvo

Sointu Säde Mielikki Ulfvik (o.s. Kouvo; 13. toukokuuta 1916 Helsinki – 19. tammikuuta 1991 Farsta, Ruotsi)Ulfvik, Sointu Säde Mielikki, Sveriges Dödbok (8/2021) 1830–2020, Sveriges Släktforskarförbund,  oli suomalainen näyttelijä. Teatterin lisäksi hän oli sivurooleissa useissa suomalaisissa elokuvissa vuosina 1936–1958.

Ura
Kouvo työskenteli näyttelijänä Suomen Kansallisteatterissa. Hänen varhaisiin töihinsä kuului rooli näytelmässä Tessa. Lokakuussa 1935 Kansallisteatterissa ensi-iltansa saanut näytöskappale saavutti suuren suosion. Nuorena Kouvo näytteli lukuisia niin sanottuja tyttöosia, usein Ansa Ikosen ja Henny Waljuksen rinnalla, kuten kappaleissa Kilpakosijat (syksy 1936) ja Kuriton sukupolvi (kevät 1937).Suomen Kansallisteatteri 1917–1950, sivut 364 ja 368 Hänen osastaan Molièren yksinäytöksisessä kirjallisessa ilveilyssä Sievistelevät hupsut kirjoitettiin: "Tyttösiä näyttelivät sirosti Henny Waljus ja Sointu Kouvo".Suomen Kansallisteatteri 1917–1950, sivu 390 Syksyllä 1938 Kouvo esiintyi yhdessä Tauno Palon kanssa laulajana näytelmässä Pieni laulunäytelmä, jonka pääosassa oli Mary Hannikainen. Keväällä 1940 Kouvo sai osakseen ihailua koomisesta rouvanosastaan komediassa Nelly neidin mies.Suomen Kansallisteatteri 1917–1950, sivut 399 ja 420 Tammikuussa 1941 tuli ensi-iltaan Moss Hartin ja George S. Kaufmanin näytelmä Ette voi ottaa sitä mukaanne, jossa Kouvolla oli jälleen kerran tyttären rooli Ikosen rinnalla.Suomen Kansallisteatteri 1917–1950, sivu 427

Sointu Kouvon elokuvaura jakautuu kahteen kauteen: 1936–1944 ja 1952–1958. Myös valkokankaalla hän näytteli sivuosia tyttärinä ja mamselleina. Tällaisia elokuvatehtäviä olivat muun muassa komediaelokuva Vaimoke ja epookkidraama Runon kuningas ja muuttolintu. Kouvon merkittävimpiin elokuvatöihin kuuluu Hilkka Rantamon osa Nyrki Tapiovaaran elokuvassa Kaksi Vihtoria vuonna 1939. Hugo Hytösen ja Orvo Saarikiven Maria Jotuni -filmatisoinnissa Miehen kylkiluu (1937) hän näytteli Elliä. Kouvo oli mukana myös kahdessa lyhytelokuvassa: Ankkurikahvilan kantavieraat (1940) ja Takaisin yhteiskuntaan (1953). Ensin mainitussa hän lauloi Matti Jurvan tangosävelmän Uskon lemmen taikaan.http://elokuvat.blogspot.com/2006_09_01_archive.html Kouvo esitti Jurvan musiikkia myös kahdessa Vihtori ja Klaara -elokuvassa. Vuonna 1958 Kouvolla oli sivuosa peräti neljässä elokuvassa.

Sointu Kouvon puoliso oli ruotsalainen Bengt Oskar Ulfvik (1918–1969)Ulfvik, Bengt Oskar, Sveriges Dödbok (8/2021) 1830–2020, Sveriges Släktforskarförbund, . He erosivat vuonna 1961. Kouvo muutti Ruotsissa Farstaan vuonna 1976 ja asui loppuelämänsä siellä.

Filmografia

Vaimoke (1936)
Seikkailu jalkamatkalla (1936)
Miehen kylkiluu (1937)
Kaksi Vihtoria (1939)
Runon kuningas ja muuttolintu (1940)
Herra johtajan "harha-askel" (1940)
Täysosuma (1941)
Neljä naista (1942)
Sylvi (1944)
Ballaadi (1944)
Kuollut mies kummittelee (1952)
Hilja – maitotyttö (1953)
Taikayö (1954)
Neiti talonmies (1955)
Helunan häämatka (1955)
1918 – mies ja hänen omatuntonsa (1957)
Verta käsissämme (1958)
Pieni luutatyttö (1958)
Äidittömät (1958)
Autuas eversti (1958)

Lähteet
Koskimies, Rafael: Suomen Kansallisteatteri II, 1917–1950, Otava, Helsinki 1972

Viitteet

Luokka:Suomalaiset näyttelijät
Luokka:Suomalaiset laulajat
Luokka:Vuonna 1916 syntyneet
Luokka:Vuonna 1991 kuolleet